Mariña Gueimunde

María del Carmen Gueimunde González, máis coñecida como Mariña Gueimunde, nada en Viveiro o 7 de setembro de 1968, é unha política galega, foi a primeira muller que ocupou acta no Senado pola provincia de Lugo.

 Traxectoria 
Neta de José Gueimunde López que foi alcalde de Viveiro no franquismo. Profesora de Secundaria, iniciou a súa carreira política co PPdeG no ano 2007, cando formou parte da candidatura deste partido nas eleccións municipais no concello de Viveiro. Saíu elixida concelleira. No 2008 presentouse como candidata ao Senado. Ao ser elixida nos comicios xerais do 9 de marzo, converteuse na primeira senadora da historia pola provincia de Lugo.

Foi Xefa Territorial de Lugo da Consellería de Educación, Universidade e Formación Profesional. E en 2023, foi nomeada Xefa Territorial da Consellaría do Mar.

Presentouse en Viveiro ás eleccións municipais de 2023, e foi a candidata máis votada, mais un pacto do PSdeG-PSOE co BNG e coa candidatura independente Por Viveiro (xV), propiciou que quedase na oposición. Posteriormente, varios desacordos entre esas forzas levaron a que a candidatura independente dese o seu apoio á candidatura do PP, e propuxeron unha moción de censura para levar á alcaldía a Mariña Gueimonde. Finalmente, tralo pleno do 7 de marzo, converteuse en alcaldesa.

 Notas 

 Véxase tamén 
 Outros artigos 
 Eleccións municipais en Viveiro
 Lista de senadores galegos desde a Transición
 Ligazóns externas 
Ficha no Senado

Categoría:Concelleiros de Viveiro
Categoría:Concelleiros de Galicia durante a democracia
Categoría:Senadores por Lugo
Categoría:Políticos do PPdeG
Categoría:Nados en Viveiro
Categoría:Nados en 1968
Categoría:Personalidades de Galicia sen imaxes
Categoría:Profesores de educación secundaria